उसने अहोई अष्टमी के दिन सुरई माता के बताये अनुसार सब कार्य किये | जब स्याहो आयी तो सब कुछ देख कर बहुत प्रसन्न हुई और भर पेट भोजन किया | भोजन के पश्चात बहू ने उनको आसन पर बैठा कर पूजन किया और पाँव छुए तो वह अत्यंत प्रसन्न हुई और आशीर्वाद दिया — सीर सपूती हो बुध सुहागल हो , सात पूत की माँ हो ! तभी बहू ने उनके पैर पकड़ लिए और बातों बातों में उनसे अपने सभी छह पुत्र वापिस माँग लिए | तब स्याहो बोली कि मैं तो तेरी कोख लेने आयी थी पर उल्टा तुझे दे चली , तूने तो मुझे ठग लिया | अब मैं आशीर्वाद देती हूँ कि जो भी स्त्री मेरी आज के दिन इसी तरह पूजा करेगी तो मैं उसे मनवांछित वरदान दूँगी | स्याहो माता जैसे अपने उस बहू को दिया वैसे सबको देना और अपना आशीर्वाद बनाये रखना |